Α4-0216/96

Ψήφισμα όσον αφορά την Πράσινη Βίβλο της Επιτροπής σχετικά με την προστασία με υπόδειγμα χρησιμότητας στην εσωτερική αγορά (COM(95)0370 - C4-0353/95)

Το Ευρωπαϊκό Κοινοβούλιο,

- έχοντας υπόψη την Πράσινη Βίβλο με τίτλο «Προστασία με υπόδειγμα χρησιμότητας στην εσωτερική αγορά» που υπέβαλε η Επιτροπή (COM(95)0370 - C4-0353/95),

- έχοντας υπόψη τις συνθήκες περί ιδρύσεως της Ευρωπαϊκής Κοινότητος, όπως τροποποιήθηκαν από την ΣΕΕ, και ειδικότερα, το άρθρο 6 της Συνθήκης ΕΚ,

- έχοντας υπόψη τη σύμβαση σχετικά με το Ευρωπαϊκό Δίπλωμα Ευρεσιτεχνίας για την Κοινή Αγορά (Σύμβαση σχετικά με το Κοινοτικό Δίπλωμα Ευρεσιτεχνίας) (( ΕΕ L 017 της 26.01.1976, σελ. 1)),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και την γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0216/96),

1. καλεί την Επιτροπή να λάβει υπόψη τις γενικές παρατηρήσεις της παρούσης εκθέσεως[semigr ]

2. δέχεται με ικανοποίηση την Πράσινη Βίβλο της Επιτροπής και θεωρεί ότι το πρότυπο χρησιμότητας αποτελεί κατάλληλη μορφή προστασίας, ιδίως για ΜΜΕ που συχνά δεν μπορούν, από οικονομικής απόψεως, να αναλάβουν τη μακρόχρονη και δαπανηρή διαδικασία του διπλώματος ευρεσιτεχνίας[semigr ]

3. θεωρεί ότι θα ήταν προτιμότερο ένα σύστημα που θα επέτρεπε τον καθορισμό του υποδείγματος χρησιμότητος με αναφορά σε μία διάρθρωση, μία συγκρότηση ή μία σχηματοποίηση. Τούτο σημαίνει ότι αποκλείονται από το αντικείμενό του οι διαδικασίες και οι ουσίες. Με το σύστημα αυτό θα εξασφαλιζόταν η ταχύτητα χορήγησης του υποδείγματος και το μικρό κόστος αποστολής του, χαρακτηριστικά που ευνοούν κυρίως τις μικρομεσαίες επιχειρήσεις[semigr ]

4. πιστεύει ότι τα υποδείγματα χρησιμότητος, δεδομένου ότι προστατεύουν εφευρέσεις μικρότερης οικονομικής σημασίας από τις προστατευόμενες από τα διπλώματα ευρεσιτεχνίες δεν πρόκειται να δημιουργήσουν σοβαρό πρόβλημα στην ελεύθερη κυκλοφορία των εμπορευμάτων[semigr ]

5. έχει την άποψη ότι η προστασία του υποδείγματος χρησιμότητος πρέπει να γίνεται μέσω μιας ταχείας, απλής και φθηνής διαδικασίας[semigr ] αυτή είναι και η ιδιομορφία του. Η ύπαρξη ενός δικαιώματος ανάλογου και συμπληρωματικού προς αυτό των διπλωμάτων ευρεσιτεχνίας, θα μπορούσε να αποτελέσει τροχοπέδη για τις μικρομεσαίες επιχειρήσεις και τη διάθεση στο εμπόριο των καινοτομιών τους[semigr ]

6. θεωρεί ότι η ατελής νομική βεβαιότητα που είναι εγγενής στην προστασία των υποδειγμάτων χρησιμότητας δεν πρέπει να θεωρηθεί εμπόριο για την εισαγωγή της στο κοινοτικό δίκαιο, δεδομένου ότι τα πλεονεκτήματα της προστασίας αυτής ξεπερνούν τα μειονεκτήματά της και δεδομένου επίσης του γεγονότος ότι ο ορισμός μιας κοινής ομάδας κανόνων σε ολόκληρη την Ένωση θα συμβάλει στη μείωση της σχετικής αυτής αβεβαιότητας[semigr ]

7. θεωρεί ότι, δεδομένης της νομικής ρύθμισης του υποδείγματος χρησιμότητας στην Ευρωπαϊκή Ένωση, η καταλληλότερη λύση επί του παρόντος είναι η έγκριση ενός κανονισμού που θα ρυθμίζει τα του ευρωπαϊκού υποδείγματος χρησιμότητας, και επισημαίνει ότι:

α) ενδέχεται να δημιουργηθούν σημαντικά πρακτικά προβλήματα κατά την εναρμόνιση σε μία οδηγία των διαφόρων υφισταμένων νομικών συστημάτων.

β) Η αμοιβαία αναγνώριση προϋποθέτει ότι το υπόδειγμα που έχει καταγραφεί σε ένα κράτος μέλος μπορεί να έχει αποτελεσματικότητα και εκτός της επικρατείας του εν λόγω κράτους μέλους και οι επιπτώσεις του να επεκτείνονται και στα λοιπά κράτη μέλη που θα αναφέρονταν από τον αιτούντα στην αίτηση καταχώρησης. σύστημα αυτό φαίνεται ότι υπερβαίνει το πλαίσιο μιας οδηγίας εναρμόνισης και προϋποθέτει την αναγνώριση και την συγκατάθεση του κάθε κράτους ώστε να έχουν ισχύ στην επικράτειά του οι δικαστικές πράξεις άλλου κράτους.

γ) Ο κοινοτικός κανονισμός θα προκαλέσει, σε κάθε περίπτωση, σημαντική αύξηση του κόστους μετάφρασης, πράγμα που θα περιορίσει την πρόσβαση των μικρομεσαίων επιχειρήσεων. Το κόστος αυτό θα αυξανόταν επίσης εάν εδημιουργείτο μία νέα υπηρεσία για την έκδοση των τίτλων. Για τον μετριασμό του κόστους αυτού θεωρούμε ότι η διαχείριση του υποδείγματος χρησιμότητας θα έπρεπε να παραχωρηθεί σε μία μοναδική, υφιστάμενη σήμερα υπηρεσία, η οποία θα ανελάμβανε επιπλέον και την διαχείριση των κοινοτικών προτύπων, τομέα συμπληρωματικού προς το υπόδειγμα χρησιμότητας[semigr ]

8. θεωρεί ότι η προαπαιτούμενη εξέταση για την χορήγηση του υποδείγματος χρησιμότητας δεν θα έπρεπε να καθυστερεί υπερβολικά την εν λόγω χορήγηση, η οποία δεν θα έπρεπε να είναι ένα συμπληρωματικό προς το δίπλωμα ευρεσιτεχνίας δικαίωμα[semigr ]

9. πιστεύει, κατά συνέπεια, ότι η μελλοντική ρύθμιση του υποδείγματος χρησιμότητας θα έπρεπε να περιλαμβάνει τα εξής:

- Να δέχεται ένα περιορισμένο έναντι του διπλώματος ευρεσιτεχνίας εφευρετικό ύψος.

- Να περιλαμβάνει την προϋπόθεση του τρισδιάστατου και, κατά συνέπεια, να αποκλείει από το πλαίσιο του υποδείγματος χρησιμότητας τις διαδικασίες και τις ουσίες.

- Να περιλαμβάνει μία έννοια «τεχνικής κατάστασης» σε συμφωνία με τις δυνατότητες των σύγχρονων συστημάτων επικοινωνίας.

- Να έχει εφαρμογή στη βιομηχανία.

- Η διαδικασία της σχετικής αίτησης θα έπρεπε να βασίζεται στα άρθρα 78 έως 85 της Σύμβασης για τη χορήγηση ευρωπαϊκών διπλωμάτων ευρεσιτεχνίας (C.Β.E.) μολονότι θα έπρεπε να εξετασθούν οι ενδεχόμενες αρνητικές συνέπειες από τον περιορισμό των διεκδικήσεων.

- Θα πρέπει να περιλαμβάνεται η τυπική επαλήθευση της δικαστικής αρμοδιότητος.

- Θα πρέπει να αναγνωρίζεται η αρχή της εθελούσιας έρευνας και εκτός της διαδικασίας για τη χορήγηση υποδείγματος χρησιμότητας.

- Να περιλαμβάνονται τα δικαιώματα εκμετάλλευσης και ενημέρωσης και οι υποβάλλοντες αιτήσεις πρέπει να μπορούν να πληροφορούνται για την ύπαρξη υποδειγμάτων χρησιμότητας σε ένα συγκεκριμένο τομέα σε ολόκληρη την Ένωση, και ότι αυτό πρέπει να επιτευχθεί με μια τράπεζα δεδομένων ευρωπαϊκής κλίμακας (συμπεριλαμβανομένων ενδεχομένως χωρών του ΕΟΧ), στην οποία θα υπάρχει περίληψη ή κωδικοποιημένη περιγραφή του υποδείγματος, χωρίς να χρειάζεται ο ιδιοκτήτης του υποδείγματος να παρέχει την πλήρη μετάφραση των σχετικών εγγράφων[semigr ]

- Να καθορισθεί 10ετής προθεσμία μη επιδεχόμενη παρατάσεως.

- Να απαιτείται η υποβολή εκθέσεως σχετικά με την κατάσταση της τεχνικής μαζί με την αίτηση.

- Να γίνεται δεκτό το σύστημα της σωρευτικής προστασίας μέχρι της χορηγήσεως του διπλώματος ευρεσιτεχνίας, η δε επακόλουθη αίτηση διπλώματος ευρεσιτεχνίας εκ μέρους του κατόχου υποδείγματος χρησιμότητας, εφόσον την θεωρήσει επιθυμητή, θα πρέπει να διευκολυνθεί με την προσέγγιση των διοικητικών απαιτήσεων για παρεμφερή θέματα και στις δύο διαδικασίες.

10. Αναθέτει στον Πρόεδρό του να διαβιβάσει το παρόν ψήφισμα στην Επιτροπή και προς ενημέρωση στο Συμβούλιο.